Сергеи Шоигу Владимир Путин иеиҳәеит Лугансктәи Жәлар Рреспублика ахы ишақәиҭтәу
15:15 03.07.2022 (ирҿыцуп: 15:27 03.07.2022)
© Sputnik / Рамиль СитдиковПрезидент РФ В. Путин на открытии форума "Армия-2021"
© Sputnik / Рамиль Ситдиков/
Уаанӡа Урыстәылатәи Арбџьармчқәеи ЛЖәР Жәлар рмилициеи лҵшәа бзиала еицымҩаԥыргоз ажәыларақәа ирыбзоураны Лисичански уи ааигәара иҟоу аиланхарҭақәеи рнапахьы иааргеит.
АҞӘА, ԥхынгәы 3 - Sputnik. Урыстәыла Атәылахьчара аминистр Сергеи Шоигу атәыла ахада Владимир Путин адырра ииҭеит Лугансктәи Жәлар Рреспублика аҵакыра зегьы ахы ишақәиҭтәу. Абри атәы аанацҳауеит Урыстәыла атәылахьчара аминистрра.
"Иахьа ԥхынгәы 3 2022 шықәса рзы Урыстәылатәи Афедерациа Атәылахьчара аминистр Сергеи Шоигу Урыстәылатәи Афедерациа Адҵаҟаҵаҩ Хада адырра ииҭеит Лугансктәи Жәлар Рреспублика ахы ишақәиҭтәу", - ҳәа аанацҳауеит адырраҭара.
Уаанӡа Урыстәылатәи Арбџьармчқәеи ЛЖәР Жәлар рмилициеи лҵшәа бзиала еицымҩаԥыргоз ажәыларақәа ирыбзоураны Лисичански уи ааигәара иҟоу аиланхарҭақәеи рнапахьы иааргеит.
Аҵыхәтәантәи уахыки-ҽнаки рыла урыстәылатәи архәҭақәа ахы иақәиҭыртәит 182 километра ԥшьыркца аҵакыра.
Урыстәыла жәабран 24 раахыс Украина аоперациа ҷыда амҩаԥгара иаҿуп. Владимир Путин иажәақәа рыла, иара иахықәкуп Донбасс ауааԥсыра киевтәи арежим аҟынтәи рхы рақәиҭтәра.